ਗਲੋਰੀਆ ਮੋਹੰਤੀ
ਗਲੋਰੀਆ ਮੋਹੰਤੀ (27 ਜੂਨ 1932 - 11 ਦਸੰਬਰ 2014), ਓਡੀਸ਼ਾ ਫ਼ਿਲਮ ਇੰਡਸਟਰੀ ਦੀ ਥੀਏਟਰ, ਸੀਰੀਅਲ ਅਤੇ ਸਿਨੇਮਾ ਕਲਾਕਾਰ ਸੀ। ਉਨ੍ਹਾਂ ਨੂੰ 1994 ਵਿੱਚ ਓਡੀਆ ਸਿਨੇਮਾ ਵਿੱਚ ਯੋਗਦਾਨ ਲਈ ਰਾਜ ਦੇ ਸਰਵਉੱਚ ਸਨਮਾਨ ਜੈਯੇਦ ਪੁਰਸਕਾਰ ਅਤੇ 1992 ਵਿੱਚ ਓਡੀਸ਼ਾ ਸੰਗੀਤ ਨਾਟਕ ਅਕਾਦਮੀ ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ ਗਿਆ ਸੀ। ਸਭਿਆਚਾਰਕ ਸੰਗਠਨ ਸਰਜਨ ਨੇ ਉਸ ਨੂੰ ਸਾਲ 2011 ਵਿੱਚ ਗੁਰੂ ਕੇਲੂਚਰਨ ਮੋਹਾਪਾਤਰਾ ਅਵਾਰਡ ਅਤੇ 2012 ਵਿੱਚ ਸਭਿਆਚਾਰਕ ਸੰਸਥਾ ਘੁੰਗਰ] ਵੱਲੋਂ ਲਾਈਫ ਟਾਈਮ ਅਚੀਵਮੈਂਟ ਅਵਾਰਡ ਨਾਲ ਸਨਮਾਨਿਤ ਕੀਤਾ ਗਿਆ।

ਮੁੱਢਲਾ ਜੀਵਨ 
ਬਹੁਤ ਛੋਟੀ ਉਮਰ ਵਿੱਚ ਹੀ ਮੋਹੰਤੀ ਨੂੰ ਆਪਣੀ ਮਾਸੀ ਅਤੇ ਅਦਾਕਾਰਾ ਅਨੀਮਾ ਪੇਡਿਨੀ ਦੁਆਰਾ ਡਾਂਸ ਅਤੇ ਸੰਗੀਤ ਨਾਲ ਜਾਣ-ਪਛਾਣ ਮਿਲੀ। ਉਸਨੇ ਗੁਰੂ ਕੇਲੂਚਰਨ ਮੋਹਾਪਾਤਰਾ ਅਧੀਨ ਓਡੀਸੀ ਨ੍ਰਿਤ ਸਿੱਖਿਆ। ਨੈਸ਼ਨਲ ਮਿਉਜ਼ਕ ਐਸੋਸੀਏਸ਼ਨ, ਕਟਕ ਵਿਖੇ, ਉਸਨੇ ਸੰਗੀਤ ਦੀ ਸਿਖਲਾਈ ਹਾਸਿਲ ਕੀਤੀ। ਉਸ ਦਾ ਬਾਲਕ੍ਰਿਸ਼ਨ ਦਾਸ਼ ਅਤੇ ਭੁਵਨੇਸ਼ਵਰ ਮਿਸ਼ਰਾ ਜਿਹੇ ਪ੍ਰਸਿੱਧ ਗਾਇਕਾਂ ਦੁਆਰਾ ਮਾਰਗ ਦਰਸ਼ਨ ਕੀਤਾ ਗਿਆ। ਛੋਟੀ ਉਮਰ ਦੀ ਰੁਚੀ ਅਤੇ ਪ੍ਰਤਿਭਾ ਨੇ ਉਸ ਦੇ ਲੰਬੇ ਕਰੀਅਰ ਦੀ ਅਗਵਾਈ ਕੀਤੀ।

ਮੋਹੰਤੀ ਇੱਕ ਖਿਡਾਰੀ ਵੀ ਸੀ ਅਤੇ ਉਸਨੇ 1957 ਤੋਂ 1960 ਤੱਕ ਰਾਜ ਪੱਧਰੀ ਮਹਿਲਾ ਵਾਲੀਬਾਲ ਟੀਮ ਦੀ ਨੁਮਾਇੰਦਗੀ ਕੀਤੀ ਹੈ।

ਕਰੀਅਰ 
ਮੋਹੰਤੀ ਨੇ ਆਲ ਇੰਡੀਆ ਰੇਡੀਓ 'ਤੇ ਇੱਕ ਗਾਇਕਾ ਵਜੋਂ ਆਪਣੇ ਕੈਰੀਅਰ ਦੀ ਸ਼ੁਰੂਆਤ ਕੀਤੀ ਅਤੇ 20 ਸਾਲਾਂ ਤੋਂ ਇਸ ਸੰਸਥਾ ਦਾ ਹਿੱਸਾ ਬਣੀ ਰਹੀ। 1944 ਵਿੱਚ ਉਸ ਨੇ ਨਾਟਕ 'ਭੱਟਾ' ਰਾਹੀਂ ਥੀਏਟਰ ਨਾਲ ਜਾਣ ਪਛਾਣ ਕੀਤੀ, ਜਿਥੇ ਉਸਨੇ ਇੱਕ ਮੁੱਖ ਅਭਿਨੇਤਰੀ ਦੀ ਭੂਮਿਕਾ ਨਿਭਾਈ। 1949 ਵਿੱਚ ਉਸ ਨੂੰ ਓਡੀਆ ਫ਼ਿਲਮ ਸ਼੍ਰੀ ਜਗਨਨਾਥ ਵਿੱਚ ਭੂਮਿਕਾ ਦੀ ਪੇਸ਼ਕਸ਼ ਮਿਲੀ। ਗੋਪਾਲ ਘੋਸ਼ ਦੇ ਵਿਪਰੀਤ ਲਲਿਤਾ ਦੇ ਰੂਪ ਵਿੱਚ ਭੂਮਿਕਾ ਨਾਲ ਉਸਨੇ ਪ੍ਰਸਿੱਧੀ ਹਾਸਲ ਕੀਤੀ ਅਤੇ ਉਹ ਇੱਕ ਪ੍ਰਮੁੱਖ ਅਦਾਕਾਰਾ ਵਜੋਂ ਉਭਰ ਕੇ ਸਾਹਮਣੇ ਆਈ।

ਥੀਏਟਰ ਵਿੱਚ ਆਪਣੇ ਕੈਰੀਅਰ ਦੌਰਾਨ ਉਸਨੇ ਓਡੀਆ, ਹਿੰਦੀ, ਬੰਗਾਲੀ, ਉਰਦੂ ਅਤੇ ਅੰਗਰੇਜ਼ੀ ਵਿੱਚ 100 ਤੋਂ ਵੱਧ ਨਾਟਕਾਂ ਵਿੱਚ ਪੇਸ਼ਕਾਰੀ ਕੀਤੀ ਅਤੇ ਇਹ ਨਾਟਕ ਵੱਖ ਵੱਖ ਭਾਰਤੀ ਸ਼ਹਿਰਾਂ ਵਿੱਚ ਮੰਚਿਤ ਕੀਤੇ ਗਏ ਸਨ। ਮੋਹੰਤੀ ਨੇ ਓਡੀਆ ਟੈਲੀ ਸੀਰੀਅਲਾਂ ਜਿਬਾਕੂ ਦੇਬੀ ਨਹੀਂ, ਠਾਕੁਰਾ ਘੜਾ, ਸਾਰਾ ਅਕਾਸ਼ਾ ਅਤੇ ਪਨਾਟਾ ਕਾਨੀ ਵਿੱਚ ਵੀ ਕੰਮ ਕੀਤਾ।

ਅਵਾਰਡ 

 1952 ਵਿੱਚ ਪ੍ਰਜਾਤੰਤਰ ਪ੍ਰਚਾਰ ਸੰਮਤੀ ਦੁਆਰਾ ਸਰਬੋਤਮ ਸਟੇਜ ਅਦਾਕਾਰਾ ਦਾ ਪੁਰਸਕਾਰ 
 1992 ਵਿੱਚ ਓਡੀਸਾ ਸੰਗੀਤ ਨਾਟਕ ਅਕਾਦਮੀ ਪੁਰਸਕਾਰ 
 ਜੈਦੇਵ ਸਨਮਾਨ, 1992 ਵਿੱਚ 
 ਸਾਲ 2011 ਵਿੱਚ ਗੁਰੂਕੇਲਚਰਨ ਮੋਹਾਪਾਤਰਾ ਅਵਾਰਡ

ਫ਼ਿਲਮਗ੍ਰਾਫੀ

ਪਿਛਲੇ ਸਾਲ ਅਤੇ ਮੌਤ 
ਮੋਹੰਤੀ ਬਰੈਨ ਸਟ੍ਰੋਕ ਤੋਂ ਪੀੜਤ ਸੀ ਅਤੇ ਉਸ ਦਾ ਇਲਾਜ ਚੱਲ ਰਿਹਾ ਸੀ। ਉਸਨੇ 11 ਦਸੰਬਰ 2014 ਨੂੰ ਆਖਰੀ ਸਾਹ ਲਿਆ। ਉਸ ਦੇ ਅੰਤਿਮ ਸੰਸਕਾਰ ਓਡੀਸ਼ਾ ਦੇ ਕਟਕ ਵਿੱਚ ਸਤੀਚੌਰਾ ਕ੍ਰੇਮੈਟੋਨੀਅਮ ਵਿੱਚ ਕੀਤੇ ਗਏ ਸਨ।

ਹਵਾਲੇ 

20ਵੀਂ ਸਦੀ ਦੀਆਂ ਫ਼ਿਲਮੀ ਅਦਾਕਾਰਾਂ
21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
ਮੌਤ 2014
ਜਨਮ 1932
ਭਾਰਤੀ ਅਦਾਕਾਰਾਵਾਂ